Molly house
<s>U Engleskoj 18. stoljeća, molly house je bila gostiona ili privatna prostorija u kojoj su se okupljali gejevi ili travestiti u svrhu socijalizacije ili potrage potencijalnog seksualnog partnera.</s><s>Molly house je preteča nekih vrsta sadašnjih gejskih barova.</s>

<s>Povijest</s>

<s>Pojam molly se u Engleskoj 18. stoljeća koristio za efeminiranog, gotovo u pravilu homoseksualnog muškarca.</s><s>Mollyji, i ostali pripadnici trećeg spola, bili su preteče šire skupine "homoseksualnih" identiteta u 20. i 21. stoljeću.</s>

<s>Najpoznatija molly house bila je Margaret Clap ili Mother Clap u Holbornu, dijelu Londonskog središta, koja je bila otvorena dvije godine, od 1724. do 1726.</s>

<s>Posjetitelji molly housea predstavljali su zaokruženu supkulturu u Engleskoj onog doba.</s><s>Oni su sebe smatrali ženskim osobama, koristili ženska imena, ponašali se feminizirano i oponašali su ženski govor.</s><s>Održavani su često i "obredi vjenčanja" između mollyja i njegovog muškog ljubavnika kako bi se formaliziralo njihovo partnerstvo i vjernost.</s>

<s>Ponekad su se izvodile ritualizirane predstave zvane lažni porodi (eng.: mock birth ili lying in).</s><s>Tom prilikom je molly odjeven u u spavačicu i smješten na stolici glumio porod asistiran od drugih mollyja koji su glumili primalje.</s><s>Ritual je završavao "rođenjem" drvene lutke koja je predstavljala novorođenče.</s><s>Ovaj je ritual gotovo sigurno potjecao od kuvade ili muških babinja i imao je ulogu smanjenja snažnog stresa pod kojim je ova društvena skupina živjela .</s>

<s>U Engleskoj onog doba, prakticiranje analnog snošaja se kažnjavalo smrtnom kaznom na temelju zakona Buggery Act iz 1533..</s><s>Mnogi sudski zapisnici onog doba koji opisuju sudske postupke i presude na temelju Buggery Acta predstavljaju važne dokaze o postojanju i običajima molly housea.</s><s>Iako su molly house postojale kroz cijelo 18. i početak 19. stoljeća, poneki od njih i djelomično javno, vlasnici su vrlo često zakonski gonjeni.</s><s>Homoseksualci osuđeni da budu svezani na stup srama pojavljuju se u sudskim spisima vrlo često, čak jedan slučaj tjedno, kroz cijelu sredinu 18. stoljeća.</s><s>Presude za sodomiju u Londonu rezultirale su čestim smrtnim kaznama vješanjem u selu Tyburnu, u kojem su se tradicionalno izvršavale smrtne presude za londonsko područje.</s>

<s>Literatura</s>

<s>LGBT historija</s>

